**Mitsubishi Motors etablerer teknologisenter i Tokyo for utvikling av innebygd programvare i biler**

Mitsubishi Motors kunngjør planer om etablering av et teknisk senter for innovasjon og utvikling av innebygd programvare for nestegenerasjons biler. Senteret åpner i løpet av fiskalår 2019 (1.4.2019-31.3.2020) og skal fungere som et supplement til forsknings- og designsenteret i Okazaki, hvor Mitsubishi også har bilproduksjon. Det nye teknologisenteret etableres i Tokyo, hvor hovedkontoret befinner seg.

Programvaren utvikles for å hensynta sikkerhetssystemer innen selvkjørende bilmodeller, økt elektrifisering og lavere utslipp, tilkobling til sentraliserte nettverk, samt avansert firehjulsdrift.

**Om MITSUBISHI MOTORS**

Mitsubishi Motors Corporation er en global bilprodusent med hovedkontor i Tokyo, Japan, som har et konkurransefortrinn med biltypene SUV, plug-in hybrid, elbil og pickup. Siden Mitsubishi-gruppen produserte sin første bil for over hundre år siden har vi demonstrert våre ambisjoner og innovasjoner gjennom nye bilgenre, og ved å være først ute med nyskapende teknologi. Dypt forankret i Mitsubishi Motors DNA appellerer vår merkevarestrategi til bilkjøpere som er villige til å utfordre eksisterende sannheter og omfavne endring. I samsvar med denne tankegangen introduserte Mitsubishi Motors den nye merkevarestrategien i 2017. Gjennom slagordet “Drive your Ambition”– en kombinasjon av personlig *drive* og fremoverlent holdning, uttrykkes en refleksjon over den konstante dialogen mellom merkevaren og dens kunder. Mitsubishi Motors forplikter seg til å investere i innovative og nye teknologier, attraktivt design og produktutvikling for å svare på etterspørselen etter spennende og autentiske nye biler til kunder over hele verden.

Kontakt:
Rune Gjerstad/ Administrerende Direktør – MMC Norge AS +47 2337 6100 / 924 02905 rune.gjerstad@mitsubishi-motors.no

Vegard Werner/ Produktsjef – MMC Norge AS +47 2337 6100 / 928 25259
vegard.werner@mitsubishi-motors.no